23. 6. 98 Euroopan yhteisöjen virallinen lehti L 178/1 (Säädökset, jotka on julkaistava) NEUVOSTON ASETUS (EY) N:o 1283/98, annettu 16 päivänä kesäkuuta 1998, laajasti vaeltavien kalakantojen suurimmista sallituista saaliista vuodelle 1998, niiden jakamista kiintiöinä jäsenvaltioille ja niiden kalastamista koskevista edel- lytyksistä 19 päivänä joulukuuta 1997 annetun neuvoston asetuksen (EY) N:o 65/98 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopi- muksen, ottaa huomioon yhteisön kalastus- ja vesiviljelyjärjes- telmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92(') ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että neuvosto antoi 19 päivänä joulukuuta 1997 asetuksen (EY) N:o 65/98 (?), jossa säädetään tonnikalan ja Pohjois- Atlantin miekkakalan saalisrajoituksista Kansainvälisen Atlantin tonnikalojen suojelukomission (ICCAT) anta- mien suositusten täytäntöönpanemiseksi, ICCAT antoi viimeisimmässä vuosikokouksessaan Madri- dissa 14 —21 päivänä marraskuuta 1997 suosituksen Etelä- Atlantin miekkakalaan sovellettavista saalisrajoituksista; Etelä-Atlantin miekkakalakantojen järkevän kalastuksen varmistamiseksi on tarpeen panna täytäntöön kyseinen suositus, ja tämän vuoksi on tarpeen muuttaa asetus N:o 65/98 vastaa- vasti, ON ANTANUT TÄMÄN ASETUKSEN: 1 artikla Lisätään asetuksen (EY) N:o 65/98 liitteeseen liitteenä oleva taulukko. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen viralli- sessa lehdessä. Sitä sovelletaan 1 päivästä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 16 päivänä kesäkuuta 1998. (') EYVL L 389, 31.12.1992, s. 1, asetus sellaisena kuin se on muutettuna vuoden 1994 liittymisasiakirjalla. (?) EYVL L 12, 19.1.1998, s. 145 Neuvoston puolesta M. MEACHER Puheenjohtaja